ਸੁਧਾ ਮਲਹੋਤਰਾ

**ਸੁਧਾ ਮਲਹੋਤਰਾ** (ਜਨਮ 30 ਨਵੰਬਰ 1936) ਇੱਕ ਭਾਰਤੀ ਪਲੇਅਬੈਕ ਗਾਇਕ ਹੈ। ਉਸ ਨੇ ਕੁਝ ਬਾਲੀਵੁੱਡ ਫਿਲਮਾਂ ਵਿੱਚ ਵੀ ਕੰਮ ਕੀਤਾ ਅਤੇ ਇੱਕ ਪਲੇਅਬੈਕ ਗਾਇਕਾ ਵਜੋਂ, 1950 ਅਤੇ 1960 ਦੇ ਦਹਾਕੇ ਵਿੱਚ ਪ੍ਰਸਿੱਧ ਬਾਲੀਵੁੱਡ ਫ਼ਿਲਮਾਂ ਵਿੱਚ ਅਪਣੀ ਅਵਾਜ਼ ਦਿੱਤੀ , ਜਿਵੇਂ ਕਿ *ਆਰਜ਼ੂ*, *ਬਾਬਰ*, *ਧੂਲ ਕਾ ਫੂਲ*, *ਅਬ ਦਿੱਲੀ ਦੂਰ ਨਹੀਂ*, ਗਰਲਫ੍ਰੈਂਡ, *ਬਰਸਾਤ ਕੀ ਰਾਤ*, ਦੀਦੀ ਅਤੇ *ਦੇਖ ਕਬੀਰਾ ਰੋਇਆ।* ਉਸ ਨੂੰ ਆਖਰੀ ਵਾਰ ਰਾਜ ਕਪੂਰ ਦੇ *ਪ੍ਰੇਮ ਰੋਗ* (1982) ਵਿੱਚ "ਯੇ ਪਿਆਰ ਥਾ ਯਾ ਕੁਛ ਔਰ ਥਾ" ਗੀਤ ਵਿੱਚ ਸੁਣਿਆ ਗਿਆ ਸੀ। ਹਿੰਦੀ ਗੀਤਾਂ ਤੋਂ ਇਲਾਵਾ, ਉਸ ਨੇ ਅਰੁਣ ਦਾਤੇ ਨਾਲ ਕਈ ਪ੍ਰਸਿੱਧ ਮਰਾਠੀ ਗੀਤ (ਭਾਵਗੀਤ) ਗਾਏ।

ਉਸ ਨੂੰ 2013 ਵਿੱਚ ਭਾਰਤ ਸਰਕਾਰ ਦੁਆਰਾ ਪਦਮ ਸ਼੍ਰੀ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।

## ਮੁਢਲਾ ਜੀਵਨ ਅਤੇ ਸਿੱਖਿਆ 
ਸੁਧਾ ਮਲਹੋਤਰਾ ਦਾ ਜਨਮ ਨਵੀਂ ਦਿੱਲੀ ਵਿੱਚ ਇੱਕ ਪੰਜਾਬੀ ਹਿੰਦੂ ਪਰਿਵਾਰ ਵਿੱਚ ਹੋਇਆ ਸੀ ਅਤੇ ਉਹ ਲਾਹੌਰ, ਭੋਪਾਲ ਅਤੇ ਫਿਰੋਜ਼ਪੁਰ ਵਿੱਚ ਵੱਡੀ ਹੋਈ ਸੀ। ਉਹ 4 ਭੈਣ-ਭਰਾਵਾਂ-ਅਰੁਣ, ਵਿਜੈ, ਕਿਰਨ ਅਤੇ ਆਪਣੇ ਆਪ ਵਿੱਚੋਂ ਸਭ ਤੋਂ ਵੱਡੀ ਹੈ। ਉਸ ਨੇ ਆਗਰਾ ਯੂਨੀਵਰਸਿਟੀ ਤੋਂ ਸੰਗੀਤ ਵਿੱਚ ਗ੍ਰੈਜੂਏਸ਼ਨ ਕੀਤੀ।

## ਕੈਰੀਅਰ 
ਮਲਹੋਤਰਾ ਦੀ ਖੋਜ ਗੁਲਾਮ ਹੈਦਰ (1940 ਦੇ ਦਹਾਕੇ ਦੇ ਇੱਕ ਪ੍ਰਮੁੱਖ ਸੰਗੀਤ ਨਿਰਦੇਸ਼ਕ) ਦੁਆਰਾ ਇੱਕ ਬਾਲ ਕਲਾਕਾਰ ਵਜੋਂ ਕੀਤੀ ਗਈ ਸੀ। ਉਸ ਨੇ ਫਿਲਮ *ਆਰਜ਼ੂ*  ਵਿੱਚ ਡੈਬਿਊ ਕੀਤਾ। ਉਹ 1960 ਵਿੱਚ ਕਾਰੋਬਾਰੀ ਗਿਰੀਧਰ ਮੋਟਵਾਨੀ (ਜਿਸ ਦੇ ਪਰਿਵਾਰ ਕੋਲ ਸ਼ਿਕਾਗੋ ਰੇਡੀਓ ਮਾਈਕ ਕੰਪਨੀ ਸੀ) ਨਾਲ ਵਿਆਹ ਤੋਂ ਬਾਅਦ ਫਿਲਮ ਉਦਯੋਗ ਤੋਂ ਸੰਨਿਆਸ ਲੈ ਲਈ। ਉਸ ਨੇ ਅਗਲੇ ਸਾਲਾਂ ਵਿੱਚ ਕੁਝ ਐਲਬਮਾਂ ਲਈ ਰਿਕਾਰਡ ਕੀਤਾ, ਜਿਸ ਵਿੱਚ ਜਗਜੀਤ ਸਿੰਘ ਦੀ ਇਨ ਏ ਮੂਡ ਆਫ਼ ਲਵ ਵੀ ਸ਼ਾਮਲ ਹੈ। ਉਸ ਨੇ 1982 ਵਿੱਚ ਰਾਜ ਕਪੂਰ ਦੇ *ਪ੍ਰੇਮ ਰੋਗ* ਲਈ ਵੀ ਗਾਇਆ।

ਉਸ ਦੇ ਕੁਝ ਪ੍ਰਸਿੱਧ ਮਰਾਠੀ ਗੀਤ ਹਨ (ਭਾਵਗੀਤ-"ਸ਼ੁਕਰਤਾਰਾ ਮੰਡਵਾਡ਼ਾ", "ਹਾਟ ਤੁਜ਼ਾ ਹਾਟਾਟ" ਅਤੇ "ਦਿਵਸ ਤੁਝੇ ਹੇ ਫੁਲੈਚੇ", ਇਹ ਸਾਰੇ ਅਰੁਣ ਦਾਤੇ ਨਾਲ ਯੁਗਲ ਗੀਤ ਹਨ। ਉਸ ਨੇ 155 ਫਿਲਮਾਂ ਵਿੱਚ 264 ਗੀਤ ਗਾਏ ਹਨ।

## ਨਿੱਜੀ ਜੀਵਨ 
## ਮਲਹੋਤਰਾ ਨੇ ਗਿਰੀਧਰ ਮੋਟਵਾਨੀ ਨਾਲ ਵਿਆਹ ਕਰਵਾਇਆ, ਜਿਸ ਦੇ ਪਰਿਵਾਰ ਕੋਲ ਸ਼ਿਕਾਗੋ ਰੇਡੀਓ ਸੀ। ਉਸ ਦੇ ਵਿਆਹ ਤੋਂ ਬਾਅਦ, ਗੀਤਕਾਰ ਸਾਹਿਰ ਲੁਧਿਆਣਵੀ ਨਾਲ ਉਸ ਦੀਆਂ ਤਸਵੀਰਾਂ ਬਲਿਟਜ਼ ਮੈਗਜ਼ੀਨ ਵਿੱਚ ਪ੍ਰਕਾਸ਼ਿਤ ਹੋਈਆਂ ਸਨ। ਉਸ ਨੇ ਵਾਰ-ਵਾਰ ਆਪਣੇ ਇਸ ਰਿਸ਼ਤੇ ਤੋਂ ਇਨਕਾਰ ਕੀਤਾ ਅਤੇ ਬਾਅਦ ਵਿੱਚ, ਬਲਿਟਜ਼ ਨੇ ਮੁਆਫੀ ਮੰਗੀ ਤੇ ਇਸ ਨੂੰ ਆਪਣੇ ਮੈਗਜ਼ੀਨ ਵਿੱਚ ਛਪਿਆ ਵੀ*।*  ਕਿਹਾ ਜਾਂਦਾ ਹੈ ਕਿ ਜਦੋਂ ਸੁਧਾ ਮਲਹੋਤਰਾ ਦੇ ਵਿਆਹ ਕਰਵਾ ਲਿਆ ਤਾਂ ਉਸ ਰਿਸ਼ਤੇ ਨੂੰ ਅੰਤਿਮ ਰੂਪ ਦੇਣ ਵਜੋਂ ਸਹਿਰ ਲੁਧਿਆਣਾਵੀ ਨੇ '*ਚਲੋ ਏਕ ਬਾਰ ਫਿਰ* ਸੇ "ਗੀਤ ਲਿਖਿਆ ਸੀ। 
ਹੇਠਾਂ ਕੁਝ ਹਿੰਦੀ ਫਿਲਮੀ ਗੀਤਾਂ ਦੀ ਸੂਚੀ ਦਿੱਤੀ ਗਈ ਹੈ ਜਿਹਨਾਂ ਲਈ ਸੁਧਾ ਮਲਹੋਤ੍ਰਾ ਨੇ ਆਪਣੀ ਆਵਾਜ਼ ਦਿੱਤੀ ਹੈ:

* ਮਿਲਾ ਗਏ ਨੈਣ- ਫਿਲਮ - ਆਰਜ਼ੂ ,ਸੰਗੀਤਕਾਰ - ਅਨਿਲ ਬਿਸਵਾਸ,ਗੀਤਕਾਰ - ਮਜ਼ਰੂਹ ਸੁਲਤਾਨਪੁਰੀ  
* ਆਜ ਮੁਝੇ ਕੁਛ - ਫਿਲਮ - ਗਰਲ ਫ੍ਰੈਂਡ ,ਸੰਗੀਤਕਾਰ - ਹੇਮੰਤ ਕੁਮਾਰ, ਗੀਤਕਾਰ - ਸਾਹਿਰ ਲੁਧਿਆਨਵੀ
* ਸਲਾਮੇ ਹਸਰਤ ਕਬੂਲ ਕਰ ਲੋ- ਫਿਲਮ - ਬਾਬਰ ,ਸੰਗੀਤਕਾਰ - ਰੋਸ਼ਨ ,ਗੀਤਕਾਰ - ਸਾਹਿਰ ਲੁਧਿਆਨਵੀ
* ਪੇਯਾਮ-ਏ-ਇਸ਼ਕ - ਫਿਲਮ - ਬਾਬਰ ,ਸੰਗੀਤਕਾਰ - ਰੋਸ਼ਨ ,ਗੀਤਕਾਰ - ਸਾਹਿਰ ਲੁਧਿਆਨਵੀ
* ਨਾ ਤੋਂ ਕਾਰਵਾਂ ਕੀ ਤਲਾਸ਼ ਹੈ - ਫਿਲਮ -ਬਰਸਾਤ ਕੀ ਰਾਤ ,ਸੰਗੀਤਕਾਰ - ਰੋਸ਼ਨ ,ਗੀਤਕਾਰ - ਸਾਹਿਰ ਲੁਧਿਆਨਵੀ
* ਜੀ ਚਾਹਤਾ ਹੈ - ਫਿਲਮ - ਬਰਸਾਤ ਕੀ ਰਾਤ ,ਸੰਗੀਤਕਾਰ - ਰੋਸ਼ਨ ,ਗੀਤਕਾਰ - ਸਾਹਿਰ ਲੁਧਿਆਨਵੀ
* ਨਾ ਮੈਂ ਧਨ- ਫਿਲਮ- ਕਾਲਾ ਬਾਜ਼ਾਰ, ਸੰਗੀਤਕਾਰ - ਏਸ ਡੀ ਬਰਮਨ ,ਗੀਤਕਾਰ - ਸ਼ੈਲਂਦਰ
* ਅਪਣੀ ਖਾਤਿਰ ਜੀਣਾ - ਫਿਲਮ - ਧੂਲ ਕਾ ਫੂਲ ,ਸੰਗੀਤਕਾਰ - ਦੱਤਾ ਨਾਇਕ,ਗੀਤਕਾਰ - ਸਾਹਿਰ ਲੁਧਿਆਨਵੀ
* ਕਾ ਸੇ ਕਹੂੰ ਮਨ ਕੀ ਬਾਤ  - ਫਿਲਮ - ਧੂਲ ਕਾ ਫੂਲ ,ਸੰਗੀਤਕਾਰ - ਦੱਤਾ ਨਾਇਕ,ਗੀਤਕਾਰ - ਸਾਹਿਰ ਲੁਧਿਆਨਵੀ
* ਮਾਤਾ ਓ ਮਾਤਾ ਜੋ ਤੂੰ ਆਜ - ਫਿਲਮ- ਅਬ ਦਿੱਲੀ ਦੂਰ ਨਹੀਂ , ਸੰਗੀਤਕਾਰ - ਦੱਤਾ ਰਾਮ ਵਾਡਕਰ ,ਗੀਤਕਾਰ - ਸ਼ੈਲਂਦਰ
* ਮੁਹੱਬਤ ਕੀ ਧੁਨ - ਫਿਲਮ - ਦਿਲ-ਏ-ਨਾਦਾਨ ,ਸੰਗੀਤਕਾਰ - ਗੁਲਾਮ ਮੁਹੱਮਦ ,ਗੀਤਕਾਰ - ਸ਼ਕੀਲ ਬਦਾਯੁਨੀ
* ਹਮ ਤੁਮਹਾਰੇ ਹੈਂ- ਫਿਲਮ- ਚਲਤੀ ਕਾ ਨਾਮ ਗਾੜੀ, ਸੰਗੀਤਕਾਰ - ਏਸ ਡੀ ਬਰਮਨ ,ਗੀਤਕਾਰ -ਮਜ਼ਰੂਹ ਸੁਲਤਾਨਪੁਰੀ
* ਆਂਖੋਂ ਪੇ ਭਰੋਸਾ - ਫਿਲਮ- ਡਿਟੇਕਟਿਵ, ਸੰਗੀਤਕਾਰ - ਮੁਕੁਲ਼ ਰਾੱਯ ,ਗੀਤਕਾਰ - ਸ਼ੈਲਂਦਰ
* ਕਹੀਂ ਦੂਰ ਕੋਯਲਿਆ- ਫਿਲਮ - ਬਾਰਾਤੀ ,ਸੰਗੀਤਕਾਰ - ਰੋਸ਼ਨ ,ਗੀਤਕਾਰ - ਰਾਜਾ ਮੇਹੰਦੀ ਅਲੀ ਖਾਨ
* ਬਾਂਸੂਰਿਆ ਕਾਹੇ ਬਜਾਈ- ਫਿਲਮ- ਆਗੋਸ਼, ਸੰਗੀਤਕਾਰ - ਰੋਸ਼ਨ ,ਗੀਤਕਾਰ - ਸ਼ੈਲਂਦਰ
* ਦਰਸ਼ਨ ਦੋ - ਫਿਲਮ- ਨਰਸੀ ਭਗਤ, ਸੰਗੀਤਕਾਰ - ਰਵੀ ,ਗੀਤਕਾਰ - ਗੋਪਾਲ ਸਿੰਘ ਨੇਪਾਲੀ 
* ਸਣ ਸਣ ਸਣ ਵੋ - ਫਿਲਮ- ਕਾਗਜ਼ ਕੇ ਫੂਲ, ਸੰਗੀਤਕਾਰ - ਏਸ ਡੀ ਬਰਮਨ ,ਗੀਤਕਾਰ -ਕੈਫ਼ੀ ਆਜ਼ਮੀ
* ਮਾਲਿਕ ਤੇਰੇ ਜਹਾਨ ਮੇਂ -ਫਿਲਮ- ਅਬ ਦਿੱਲੀ ਦੂਰ ਨਹੀਂ , ਸੰਗੀਤਕਾਰ - ਦੱਤਾ ਰਾਮ ਵਾਡਕਰ ,ਗੀਤਕਾਰ - ਸ਼ੈਲਂਦਰ

* ਫ਼ਿਲਮੋਗ੍ਰਾਫੀ

* *ਆਰਜ਼ੂ* (1950) 
* *ਦਿਲ-ਏ-ਨਾਦਾਨ* (1953) 
* *ਅਬ ਦਿੱਲੀ ਦੂਰ ਨਹੀਂ* (1957) 
* *ਦੇਖ ਕਬੀਰਾ ਰੋਇਆ* (1957) 
* *ਰਾਜ ਤਿਲਕ* (1958) 
* *ਪਰਵਰਿਸ਼* (1958) 
* *ਧੂਲ ਕਾ ਫੂਲ* (1959) 
* ਦੀਦੀ (1959) 
* *ਪ੍ਰੇਮਿਕਾ* (1960) 
* *ਬਰਸਾਤ ਕੀ ਰਾਤ* (1960) 
* *ਬਾਬਰ* (1960) 
* *ਗੌਹਰ*
* *ਪ੍ਰੇਮ ਰੋਗ* (1982) 

## ਹਵਾਲੇ 
## ਬਾਹਰੀ ਲਿੰਕ 
* 
* ਸੁਧਾ ਮਲਹੋਤਰਾ ਡਿਸਕੋਗ੍ਰਾਫੀ
ਸ਼੍ਰੇਣੀ:ਜਨਮ 1936
ਸ਼੍ਰੇਣੀ:ਪੰਜਾਬ, ਭਾਰਤ ਦੇ ਗਾਇਕ
ਸ਼੍ਰੇਣੀ:ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਬਾਲੀਵੁੱਡ ਦੇ ਪਲੇਬੈਕ ਗਾਇਕ